CELEX: 22021D2323
Language: ga
Date: 2021-12-21 00:00:00
Title: Cinneadh Uimh. 2/2021 ón gComhairle Comhpháirtíochta arna bhunú leis an gComhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile an 21 Nollaig 2021 a mhéid a bhaineann le síneadh a chur leis an tréimhse eatramhach inar féidir leis an Ríocht Aontaithe maolú ar an oibleagáid sonraí i dTaifead Ainmneacha Paisinéirí na bpaisinéirí a scriosadh tar éis dóibh imeacht as an Ríocht Aontaithe [2021/2323]

29.12.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 467/1
               
            
         CINNEADH UIMH. 2/2021 ÓN gCOMHAIRLE COMHPHÁIRTÍOCHTA ARNA BHUNÚ LEIS AN gCOMHAONTÚ TRÁDÁLA AGUS COMHAIR IDIR AN tAONTAS EORPACH AGUS AN COMHPHOBAL EORPACH DO FHUINNEAMH ADAMHACH, DE PHÁIRT, AGUS RÍOCHT AONTAITHE NA BREATAINE MÓIRE AGUS THUAISCEART ÉIREANN, DEN PHÁIRT EILE
         an 21 Nollaig 2021
         a mhéid a bhaineann le síneadh a chur leis an tréimhse eatramhach inar féidir leis an Ríocht Aontaithe maolú ar an oibleagáid sonraí i dTaifead Ainmneacha Paisinéirí na bpaisinéirí a scriosadh tar éis dóibh imeacht as an Ríocht Aontaithe [2021/2323]
         TÁ AN CHOMHAIRLE COMHPHÁIRTÍOCHTA,
         Ag féachaint don Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (‘an Comhaontú Trádála agus Comhair’), agus go háirithe Airteagal 552 de,
         De bharr an mhéid seo a leanas:
         
                     (1)
                  
                  
                     Déantar foráil le hAirteagal 552(4) go ndéanfaidh an Ríocht Aontaithe na sonraí i dTaifead Ainmneacha Paisinéirí (dá ngairtear ‘PNR’ anseo feasta) na bpaisinéirí a scriosadh tar éis dóibh imeacht as an Ríocht Aontaithe mura léirítear i measúnú riosca gur gá na sonraí PNR sin a choinneáil.
                  
               
                     (2)
                  
                  
                     Déantar foráil le hAirteagal 552(11) den Chomhaontú Trádála agus Comhair gur féidir leis an Ríocht Aontaithe maolú ó mhír 4 den airteagal sin ar bhonn sealadach ar feadh tréimhse eatramhaí, go dtí go gcuirfidh an Ríocht Aontaithe na coigeartuithe teicniúla chun feidhme a luaithe is féidir (dá ngairtear ‘an tréimhse eatramhach’ anseo feasta). Le linn na tréimhse eatramhaí sin, cuirfidh údarás inniúil na Ríochta Aontaithe cosc ar úsáid na sonraí PNR atá le scriosadh trí na coimircí breise a liostaítear in Airteagal 552(11), pointí (a)-(d) a chur i bhfeidhm maidir leis na sonraí PNR sin.
                  
               
                     (3)
                  
                  
                     De réir Airteagal 552(10) , tá feidhm ag an maolú seo mar gheall ar na himthosca speisialta lena gcuirtear cosc ar an Ríocht Aontaithe na coigeartuithe teicniúla is gá a dhéanamh chun na córais phróiseála PNR a d’oibrigh an Ríocht Aontaithe fad a bhí feidhm ag dlí an Aontais maidir léi a athrú ina gcórais lena bhféadfaí sonraí PNR a scriosadh i gcomhréir le hAirteagal 552(4) (dá ngairtear ‘imthosca speisialta’ anseo feasta).
                  
               
                     (4)
                  
                  
                     Déantar foráil le hAirteagal 552(13), i gcás ina mbeidh na himthosca speisialta fós ann, go gcuirfidh an Chomhairle Comhpháirtíochta síneadh bliana leis an tréimhse eatramhach.
                  
               
                     (5)
                  
                  
                     De bhun Airteagal 552(12)(b), chuir an Ríocht Aontaithe measúnú agus tuairisc faoi bhráid an Choiste Speisialaithe um Fhorfheidhmiú an Dlí agus um Chomhar Breithiúnach, measúnú ar an gceist an ann fós do na himthosca speisialta, agus tuairisc ar na hiarrachtaí a rinneadh chun córais próiseála PNR na Ríochta Aontaithe a chlaochlú ina gcórais lena bhféadfaí sonraí PNR a scriosadh i gcomhréir le hAirteagal 552 (4), agus, de bhun Airteagal 552 (12) (a), chuir an Ríocht Aontaithe tuarascáil agus tuairim faoi bhráid an Choiste Speisialaithe um Fhorfheidhmiú an Dlí agus um Chomhar Breithiúnach, tuarascáil ón gcomhlacht riaracháin neamhspleách dá dtagraítear in Airteagal 552 (7) agus tuairim ó údarás maoirseachta na Ríochta Aontaithe dá dtagraítear in Airteagal 525(3) maidir leis an gceist ar cuireadh na coimircí dá bhforáiltear in Airteagal 552 (11) i bhfeidhm go héifeachtach, arna gcomhlánú ag tuarascáil ó údarás maoirseachta na Ríochta Aontaithe a fuarthas ar an 30 Samhain 2021.
                  
               
                     (6)
                  
                  
                     Rinne an Coiste Speisialaithe um Fhorfheidhmiú an Dlí agus um Chomhar Breithiúnach an measúnú agus an tuarascáil a bhreithniú ar an 19 Deireadh Fómhair 2021, de bhun Airteagal 552(13).
                  
               
                     (7)
                  
                  
                     Tagann na páirtithe ar an gconclúid gur ann fós do na himthosca speisialta.
                  
               TAR ÉIS AN CINNEADH SEO A GHLACADH:
         
            Airteagal 1
            Cuirtear síneadh leis an tréimhse eatramhach ar lena linn a fhéadfaidh an Ríocht Aontaithe maolú ar an oibleagáid in Airteagal 552(4) den Chomhaontú Trádála agus Comhair go dtí an 31 Nollaig 2022.
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil agus i Londain, 21 Nollaig 2021
            
               
                  Thar ceann na Comhairle Comhpháirtíochta
               
               
                  Na Comhchathaoirligh
               
               Maroš ŠEFČOVIČ
               Elizabeth TRUSS